text: Video: Hus ramt af løssluppen trailer
  24 juni 2014 kl. 04.42
  Omfattende skader på ejendom efter voldsom påkørsel.
  En løssluppen trailer der hoppede fri af trækkrogen på en traktor, var mandag aften årsagen til et større uheld i Haderslev.
  Den løse trailer bragede direkte ind i hjørnegavlen på ejendommen, der ligger på Sønderbro midt i Haderslev.
  Ifølge vagthavende ved Syd og Sønderjyllands Politi så er årsagen til uheldet ukendt, men bilinspektører skal nu forsøge at finde ud af hvordan traileren slap løs.
  Der skete store skader på bygningen der bl.a. huser en cykelhandler, men ingen personer er kommet til skade ved uheldet.
  
  Se skaderne på huset her
  Varighed 0:30
  